IL. Studiu introductiv 


roblematica relaţiilor internaţionale este una de actualitate şi de interes 

pentru istoriografia europeană, ea având la bază necesitatea cunoaşterii 

legăturilor dintre state, fie ele diplomatice, politice, economice, culturale, 
militare, etc. În mod similar relaţiile dintre România şi Serbia au la bază atât necesitatea 
firească a existenței unor asemenea legături, cât și nevoia celor două state vecine de a 
interacționa, de a conlucra și de a colabora în diverse domenii. Cu toate că au existat 
numeroase legături și în epoca medievală, relaţiile oficiale la nivel de stat dintre 
România şi Serbia nu s-au putut materializa până în deceniul patru al secolului al XIX- 
lea, atât datorită dominaţiei otomane care a anihilat pentru o vreme total sau parţial 
existența celor două state, cât și datorită faptului că pentru o bună perioadă de timp 
granița dintre ele fie nu a existat, fie a avut o lungime foarte scurtă, fiind realizată în mod 
natural de Dunăre. 

Până la începutul secolului al XIX-lea legăturile dintre cele două popoare au fost mai 
de grabă de natură religioasă și culturală decât politică și economică. În acest sens, este 
binecunoscut faptul că după căderea statului medieval sârb sub dominaţia Imperiului 
Otoman, numeroşi fruntaşi ai aristocrației sârbe s-au refugiat la est și nord de Dunăre, 
mai ales în Țara Românească. În aceste condiţii țările române au devenit adevărate 
protectoare ale ortodoxiei din Balcani, mai ales din Serbia, unde au dus o politică de 
înzestrare materială şi de păstorire spirituală a multor mănăstiri. În acest sens, la 
începutul secolului al XIX-lea existau o serie de familii din Serbia care posedau moșii în 
Țara Românească. Ulterior, odată cu apariţia frontierei comune prin înglobarea zonei 
timocene în statul sârb la mijlocul anilor 1830 în timpul lui Milos Obrenović, se poate 
constata o apropiere tot mai intensă între București și Belgrad, fapt care i-a determinat 
pe unii istorici români și sârbi să abordeze în scrierile lor tematica relaţiilor româno- 
sârbe, cu precădere din cea de-a doua jumătate a secolului al XIX-lea. 

Lucrarea de față abordează problematica relaţiilor dintre România şi Serbia în 
perioada cuprinsă între anii 1875 şi 1913 și este rezultatul unei activităţi de cercetare și 
documentare desfășurată între anii 1999-2011 în arhive și biblioteci din România şi 
Serbia, concretizată în teza de doctorat cu titlul „Relaţii româno-sârbe în perioada 1880- 
1920” susținută în anul 2008. Așa cum bine se poate observa sinteza de față reprezintă 
doar prima parte a tezei de doctorat mai sus menţionată. Punctele de reper ale lucrării 
sunt reprezentate de două momente importante din istoria modernă a celor două state, 
respectiv redeschiderea problemei orientale, pe de o parte, şi războaiele balcanice, pe de 
alta. În cea mai mare parte această perioadă se suprapune și cu epoca creşterii influenţei 

austro-ungare în sud-estul Europei, mai ales asupra celor două state analizate în această 
lucrare. 

Menţionăm că este vorba de o a doua lucrare ce are la bază prima parte a tezei de 
doctorat mai sus menţionată, deoarece datorită modificărilor semnificative realizate în 
ultimii ani atât la structura cât mai ales la conţinutul lucrării am optat pentru publicarea 
unei cărți noi, cu un titlu nou. 

Prin această sinteză dorim să transmitem o imagine cât mai obiectivă şi mai realistă 
asupra raporturilor politice, diplomatice, economice și culturale dintre România și 
Serbia. Deşi sunt greu de ignorat bunele raporturi din perioada anterioară celei analizate 
de noi, am încercat să aducem cât mai multe informaţii inedite şi interesante. Era nevoie 
de un asemenea demers științific deoarece o serie de lucrări apărute în România în 
cursul secolului al XX-lea au tratat raporturile româno-sârbe doar prin prisma așa- 
ziselor relaţii de bună vecinătate şi prietenie dintre România și Serbia. Aceste elemente 
au fost pe alocuri exacerbate în deceniile şapte și opt ale secolului trecut, mai ales din 
dorinţa de a contribui la apropierea regimurilor politice din acea vreme ale celor două 
state şi pentru a evidenția că între ele nu a existat niciodată vreun conflict armat. Acest 
lucru este perfect adevărat, dar orice exagerare poate contribui la denaturarea adevă- 
rului istoric. Tocmai de aceea, ideea de bază a lucrării este că în perioada studiată, deși 
relaţiile dintre România şi Serbia au fost în general bune, pe alocuri chiar foarte bune 
pentru acele vremuri, nu a existat totuşi o colaborare şi o conlucrare atât de fructuoasă 
între guvernanţii celor două state, aşa cum ar fi trebuit să se întâmple între două state 
vecine şi prietene. Probabil că şi mersul general al politicii europene, existența marilor 
imperii vecine, diferenţele de viziune ale conducătorilor celor două state nu au favorizat 
o şi mai mare apropiere între România și Serbia. 

Nu trebuie ignorat nici elementul uman, miniștrii şi personalul agenţiilor diplomatice 
ale celor două state de la Belgrad și Bucureşti. Astfel din analiza materialelor de arhivă 
am putut deduce că atunci când la Bucureşti sau Belgrad se găsea un ministru abil şi 
experimentat, aflat în relații amicale cu autorităţile statului de rezidență, legăturile de 
orice fel dintre cele două state s-au situat pe o pantă ascendentă. În schimb, atunci când 
a existat fie un ministru dezinteresat sau neexperimentat, fie unul rău-intenționat, 
relaţiile bilaterale dintre România şi Serbia s-au aflat pe o pantă descendentă, 
caracterizată fie prin rapoarte puţine, fie prin creionarea unei imagini denaturate a 
politicii statului de rezidenţă. 

Menţionăm de asemenea că lucrarea este una autentică, pur ştiinţifică şi își dorește să 
contribuie la conturarea unei imagini pozitive a relațiilor româno-sârbe din perioada 
analizată, dar numai cu redarea fidelă și obiectivă a adevărului istoric. 

Mă voi opri aici cu aceste consideraţii generale dar nu înainte de a-i invita pe cei 
interesaţi de această problematică ca, după parcurgerea materialului, să contribuie pe 
mai departe la aprofundarea și actualizarea informaţiilor prezentate în această lucrare. 

2.1. Scurt istoric al reprezentanţelor diplomatice 
de la Belgrad și Bucureşti ale României şi respectiv Serbiei 


Din secolul al XIX-lea evoluţia raporturilor diplomatice româno-sârbe a avut un curs 
ascendent, care a evoluat de la simple relaţii bilaterale, mai ales de ordin protocolar și 
economic, între domnitorii celor două state, până la relaţii diplomatice la nivel de 
agenţie, legaţie sau, ulterior, de ambasadă. 

Astfel, ca o consecință a evoluţiei relaţiilor diplomatice la nivel european dar și 
datorită unor prevederi ale tratatului de la Adrianopol din 1829 ce priveau autonomia 
internă a celor două state, încă din martie 1836 Serbia instituia la București un fel de 
agenţie diplomatică, trimițând în capitala munteană așa-numiţi "agenţi personali" ai 
cneazului Milos Obrenović, cu caracter mai mult de intermediari, fără un statut diploma- 
tic propriu relaţiilor internaţionale. Neoficial însă, Serbia avusese astfel de agenți ai 
cneazului la Bucureşti încă din 1831. Asemenea trimiși speciali, mai ales de ordin 
economic și protocolar, întâlnim și la laşi, în Moldova, încă din 1844, când S. Simić a fost 
trimis de cneazul Serbiei, Al. Karađorđević în misiune specială pe lângă domnul 
Moldovei, Mihail Sturdza!. În schimb, domnitorii români nu au avut asemenea trimiși 
permanenţi în Serbia, iar acest lucru probabil se datorează și faptului că interesele 
economice românești în Serbia erau mult mai scăzute decât cele ale Serbiei în România. 
Cu unele scurte întreruperi în anii 1839 şi 1851, agenţia Serbiei de la București şi-a 
continuat existența până în vremea lui Cuza. 

Schimbările survenite în statului intern și internaţional al Principatelor şi al Serbiei 
în anii 1856-1859, nevoia unor relații diplomatice mai strânse între România și Serbia şi 
apariția la București a unui minister al afacerilor externe în vara anului 1862, au condus 
la înființarea oficială pe bază de reciprocitate a agenţiilor diplomatice de la Bucureşti şi 
Belgrad la începutul anului 1863. Astfel, ca urmare a numiri în luna februarie 1863 de 
către cneazul Mihailo Obrenović a lui Konstantin (Kosta) Magazinovic2 în funcția de 
agent oficial al Serbiei la Bucureşti, la 12/24 martie 1863 domnitorul A.I. Cuza a semnat 
actul de înființare a agenţiei diplomatice a României de la Belgrad, având ca prim agent 
pe Teodor Calimachi (1836-1894), fost agent al României la Constantinopol. 

După recunoaşterea independenţei celor două state prin hotărârile Congresului de 
pace de la Berlin din 1878, se impunea stabilirea unor relaţii diplomatice în concordanță 
cu noul lor stat internaţional. Astfel la 9/21 februarie 1879 guvernul I.C. Brătianu a emis 
legea prin care agenţiile diplomatice ale României în străinătate, printre care şi cea de la 
Belgrad, au fost ridicate la rangul de legație. Drept urmare la 14/26 aprilie 1879 agenţia 
diplomatică a României de la Belgrad a devenit legaţie. Întâiul ministru rezident al 
României la Belgrad a fost Lascăr Catargiu (1823-1899), nimeni altul decât unchiul după 
mamă al cneazului Milan al Serbiei. Lascăr a fost numit în această înaltă funcţie la data 


1 Reprezentanţele diplomatice ale României, vol. |, 1859-1917, Bucureşti, 1967, pp. 130-134. 

2 Consilier la Curtea de Casaţie a Serbiei, fost şef al cartierului general al armatei sârbe și inițiator 
al turnătoriei de tunuri de la Kragujevac. 

3 G.G. Florescu, Agenţiile diplomatice de la București şi Belgrad (1863-1866), în „Romanoslavica” 
XI/1965, pp. 126-131. 

de 25 mai/6 iunie 1879, acreditarea oficială în capitala Serbiei având loc la 26 iunie/7 
iulie 1879. În paralel, la 7/19 iunie 1879 agentul Serbiei la București, Milan A. 
Petronijević (1830-1914) îi prezenta principelui Carol scrisorile de acreditare ca 
ministru rezident al Serbiei la Bucureștit. Ulterior, după ce în anii 1881 şi respectiv 
1882, România şi Serbia au devenit regate, titulatura miniștrilor acreditaţi la Belgrad și 
București s-a schimbat în „trimis extraordinar și ministru plenipotenţiar”. Primii 
miniştrii care au avut această calitate au fost Mihail Mitilineu, din partea României, și 
Milan A. Petronijević, pentru Serbia5. 

Ca un epilog, dorim să menționăm faptul că cele două legaţii de la Belgrad și 
Bucureşti şi-au desfășurat activitatea, cu o anumită întrerupere în perioada primului 
război mondial, până în anul 1939, când au fost ridicate la rangul de ambasadă. Cel de-al 
doilea război mondial a dus la o nouă întrerupere a relaţiilor bilaterale în perioada 
1941-1945, după care legăturile au fost reluate la nivel de legaţie. Anul 1956 a adus cu 
sine ridicarea reprezentanțelor diplomatice de la Belgrad şi Bucureşti la rangul de 
ambasadă, situaţie care se menține și în prezent. De asemenea, în ultimii ani Serbia a 
deschis un Consulat general la Timișoara iar România unul la Vârșeț. 


2.2. Legături dinastice româno-sârbe 
în cea de-a doua jumătate a secolului al XIX-lea 


Granița comună dintre români şi sârbi și statutul internaţional asemănător din prima 
jumătate a secolului al XIX-lea au făcut ca relaţiile dintre Principatele Române (ne vom 
referi cu precădere la Țara Românească) și Serbia să fie destul de diverse și variate. 
Astfel acestea nu s-au limitat doar la simple relaţii de ordin diplomatic sau economic, ci 
au existat şi altfel de legături de diverse tipuri, precum cele de rudenie, căsătorii, legături 
economice, culturale, etc.. Până la sfârșitul secolului al XIX-lea familiile Obrenović și 
Karađorđević au deținut în Principatele Române / România mai multe proprietăţi care, 
în final, au fost cumpărate de proprietari români. 

De-a lungul secolului al XIX-lea au existat o serie de persoane private din România 
care aveau interese de afaceri în Serbia şi care dobândiseră sau cumpăraseră proprietăți 
imobiliare în ţara vecină tocmai în acest scop. Aici putem aminti unii membri ai 
familiilor Catargi şi Lahovary, aceasta de pe urmă fiind implicată şi în comerţul cu sare, 
element de primă importanță în comerţul dintre România şi Serbia în secolul al XIX-lea. 

Dominația otomană a fost mult mai puternică în Serbia în comparaţie cu Principatele 
Române iar acest aspect s-a materializat prin lipsa dreptului de proprietate individuală 
în Serbia, fapt care i-a determinat pe unii dintre conducătorii locali sârbi să achiziționeze 
bunuri în Principatele Române, îndeosebi în Țara Românească, dar și în Moldova, 
probabil şi datorită puternicului sprijin rusesc pentru cauza sârbă. 

Încă din prima jumătate a secolului al XIX-lea cunoscutul conducător al Serbiei, Miloă 
Obrenović (1780-1860), cu sprijinul domnitorilor români ai vremii, a cumpărat mai 
multe moşii în țările române. De asemenea, Miloš a obţinut monopolul comerţului cu 


+ A.A. Căpuşan, Diplomaţi români de elită, vol. II, ediţia a II-a, București, 2009, p. 13. 
5 Anuarul Diplomatic, 1961, pp.71-72. 

sare de la domnitorul Țării Româneşti, Alexandru D. Ghica (1796-1862), domnitor în 
perioada 1834-1842, pe care o exporta în Balcani, unde era foarte căutată. În ceea ce pri- 
veşte posesiunile sale de la est și nord de Dunăre, încă din 1816 Milos poseda moșia 
Hereşti din județul Giurgiu, împreună cu palatul de acolo al marelui învățat Udrişte 
Năsturel. În biserica din apropierea palatului, Milos a reînhumat rămăşiţele fratelui său 
mai mare, Milan, decedat la Bucureşti în 1813. Aproximativ din aceeași perioadă 
datează și posesia moşiei Poiana din judeţul Dolj. Acolo, în anul 1835, Milos Obrenović se 
întâlnea cu proaspătul şi primul domnitor regulamentar al Ţării Româneşti, Alexandru 
D. Ghica, în vederea rezolvării unor chestiuni în litigiu dintre cele două țări€. Tot din anul 
1835 datează şi posesia moșiei Manasia din apropiere de Urziceni, pe care fratele lui 
Milos, Jevrem Obrenović, a cumpărat-o de la familia Ipsilanti şi pe care familia Obrenović 
a deținut-o până undeva în cea de-a doua jumătate a secolului al XIX-lea. 

Una dintre legăturile celebre ale dinastiei Obrenović cu Țara Românească /România 
este cea care l-a avut în centrul său pe Milan Obrenović (1854-1901), fiul lui Milos 
Obrenović” (1829-1861) şi nepot al lui Jevrem Obrenović (1790-1856), fratele mai mic 
al vestitului Milos Obrenović (1780-1860), principele Serbiei (1817-1839; 1858-1860). 
Milos (1829-1861) și Jevrem, împreună cu mai mulți membri ai familiei Obrenović, s-au 
aflat în exil în România, după ce în 1842 Mihail Obrenović (1823-1868), prinţ al Serbiei 
între anii 1839-1842 (prima domnie), a fost nevoit să părăsească Serbia în urma unei 
revolte, la conducerea Serbiei ajungând Alexandru Karađorđević? (1806-1885), care a 
condus Serbia între anii 1842 şi 1858. Aflat la București şi fiind încadrat în armata Țării 
Românești în calitate de ofițer, Milos Obrenović s-a căsătorit la 22 aprilie 1851 cu Maria 
Elena Catargi (1832-187910), fiica Marelui Logofăt Constantin (Costin) Catargi şi a 
Smarandei, fiica lui George Balşi1. Din această căsătorie la 22 august 1854, la reşedinţa 
de vară a familiei Catargi de la Mărăşeşti, una dintre cele mai frumoase din Moldova12, se 
năştea Milan Obrenović, care avea se devină cneaz iar mai apoi primul rege al Serbiei. 
Iniţial micul Milan a fost crescut la laşi de mama sa, dar în urma divorţului părinţilor săi 
din 1855 şi a morții bunicului său, Jevrem Obrenović la 21 septembrie 185613 iar apoi a 


6 I. D. Dărdală, Moșiile dinastiilor sârbești în România, în „Revista Istorică Română” nr. XVI, fascicolul 
3, Bucureşti, 1946, p. 275. 

7 V. Trivanovitch, Serbia, Russia, and Austria during the Rule of Milan Obrenovich, 1868-78, în “The 
Journal of Modern History”, vol. 3, no. 3 (Sep. 1931), p. 414. 

8 G. Gauthier, Acvile și lei - O istorie a monarhiilor balcanice, Bucureşti, 2004, p. 32. Vezi şi Alexandre 
de La Cerda, Nathalie de Serbie, la reine errante, Biarritz, 2000, p. 172. 

° După ce a fost îndepărtat de la conducerea Serbiei, Alexandru Karađorđević s-a retras la moşia sa 
de lângă Timișoara. Liniştea i-a fost tulburată de acuzele nefondate privind implicarea sa în 
atentatul din 1868, care a pus capăt vieţii și domniei cneazului Mihail (Mihailo) Obrenović al Serbiei. 
10 Atât în privinţa anului nașterii, cât şi al morţii Mariei sunt mai multe opinii: 1831, 1832, 1835 şi, 
respectiv, 1879. Alte surse susțin că s-ar fi sinucis în urma aflării veștii că suferea de cancer. 

11 Generalul R. Rosetti, Din corespondenţa inedită a Principelui Milan al Serbiei cu colonelul Gheorghe 
Catargi în timpul războiului din 1877 - 1878, Academia Română, Memoriile Secţiunii Istorice, seria 
III, tomul XVII, mem. 3, Bucureşti, 1935, p. 2. 

12 R, Rosetti, Ce am auzit de la alţii. Amintiri, Bucureşti, 2011, p. 290 

13 N. Jovanović, Jevrem Obrenović - skica jedne političke karijere, în „Istorijski Časopis”, Beograd, knj. 
L (2003), p. 128. Jevrem a fost înmormântat a doua zi în biserica pe care o ctitorise pe moșia sa de la 
Manasia - Urziceni. Interesant este şi faptul că, deși Jevrem jucase un rol important în viaţa politică a 

tatălui său în 1861, Milan a părăsit România, fiind adoptat de unchiul său14, cneazul 
Mihail (Mihailo) al Serbiei (1860-1868, a doua domnie), care nu avea urmași legal 
recunoscuţi. La vârsta de șase ani Milan a fost adus în Serbia de vărul său, prințul 
Mihailo, dar nu la Belgrad ci la Kragujevac, unde a fost crescut de o guvernantă care l-a 
educat și l-a învăţat sârbeşte. Ulterior, în 1864, Milan a fost trimis la studii în Franţa, la 
liceul „Louis le Grand“ din Paris, unde se găsea și în momentul alegerii sale ca prinţ al 
Serbiei, în vara anului 186815. 

Maria Obrenovic (fostă Catargi), care înainte 
de tatăl lui Milan fusese căsătorită cu un general 
sârb, din această căsătorie rezultând şi un fiu, 
avea să devină o figură controversată în viața 
politică românească datorită legăturilor sale cu 
domnitorul Alexandru loan Cuza (1820-1873)16. 
Din această legătură s-au născut doi băieți, 
Alexandru și Dimitrie, care au fost înfiaţi de Cuza 
şi de doamna Elena. După 1866 Maria l-a urmat 
pe Cuza în exil, mai ales pentru copii, dar l-a 
părăsit în 1870. După înfrângerea Franţei în 
războiul franco-prusac, Maria a fost pentru o 
vreme doamnă de onoare în suita împărătesei 
Augusta (1811-1890), soția împăratului 
Germaniei, Wilhelm I (1797-1888). Din această 
postură ea a încercat să își ajute fiul să înlăture 
dominaţia otomană din ţara sa cu ajutor din partea Germaniei, dar influenţa sa la curtea 
Germaniei era extrem de scăzută. S-a stins din viață la 4/16 iulie 1876 la Dresda, în 
Germania, de unde a fost adusă în România și înmormântată în cimitirul Bisericii „Sf. 
Spiridon” din laşi. Ulterior, în 1908, Maria a fost deshumată și înmormântată în cavoul 
familiei Catargi de la cimitirul Eternitatea din lași!7. În privinţa morţii Mariei alte surse 


Maria Obrenović (fostă Catargi)" 


Serbiei în timpul domniei fratelui său mai mare, Milos, nici un ziar belgrădean nu a semnalat 
dispariţia sa în toamna anului 1856. 

14 Cei mai mulţi autori, inclusiv generalul Rosetti, înrudit cu familia Catargi, îl consideră pe prinţul 
Mihail ca fiind văr al tânărului Milan. Dar genealogiile familiei Obrenovic indică clar faptul că tatăl lui 
Milan, Milos Obrenović era văr primar cu Mihail Obrenović. Astfel de confuzii se fac și în privința 
locului naşterii lui Milan. Cei mai mulţi autori indică moșia de la Mărășești, alte surse vorbesc despre 
moșia de la Manasia - Urziceni a bunicului lui Milan, Jevrem Obrenović, unde acesta de pe urmă și-a 
trăit ultimii ani din viaţă, iar generalul Rosetti afirma că s-ar fi născut la Iași. De asemenea, în judeţul 
Mehedinţi, chiar și în zilele noastre circulă o serie de legende despre comorile îngropate în munții 
din acea zonă de un membru al familiei Obrenović. Unele vorbesc de Milan, altele de Mihail, unele 
plasează acţiunea la începutul secolului al XIX-lea, altele în timpul lui Cuza. 

15 Beograd, redig€ par B.N. Gavrilović, S. Pandurovi€, R. Parežanin, „Institut Balkanique“, Beograd, 
1940, p. 156. 

“http: //en.wikipedia.org/wiki /File:Maria_Obrenovici.jpg 

16 Generalul R. Rosetti, op.cit., p. 3. 

17 C. Ostap, Maria Catargi-Obrenovici în „Magazin Istoric”, anul XXIX, nr. 11 (344), noiembrie 1995, 
p.73. 

vorbesc despre faptul că în 1876 s-a descoperit că aceasta era grav bolnavă, dar că 
moartea sa a survenit la 16 iunie 187918. 

În jurul relației Mariei cu A.I. Cuza s-au țesut diverse legende ce au stârnit interesul 
curioșilor şi prozatorilor. Astfel Emanuel Copăcianu!9 în romanul său dedicat lui Cuza 
Vodă şi Lucia Borş20 în cartea sa dedicată Elenei Cuza au amintit și despre relaţia lui 
Cuza cu Maria Obrenovic-Catargi şi despre imaginea acesteia din România acelor 
vremuri. Despre viața și imaginea acesteia în România dar și în Serbia aminteşte și 
Ljubomir Kaljevi€ în memoriile sale. De asemenea Slobodan Jovanović în cartea sa 
dedicată epocii lui Milan Obrenovic afirmă că acesta „a moștenit lăudăroşenia vlahă 
(românească) a mamei sale”21. 

Revenind la Cuza, primul conducător de stat care a recunoscut unirea Principatelor 
din 1859 și dubla alegere a lui A.I. Cuza a fost Milos Obrenović, el aflându-se la București 
în acele zile memorabile din ianuarie 185922. Cuza a avut relaţii dintre cele mai bune şi 
cu Mihail Obrenović (1823-1868), cunoscut în ţara vecină sub numele de Knez Mihailo, 
cel care îl adoptase pe Milan, fiul Mariei Catargi. Cei doi conducători de stat au colaborat 
admirabil în mai multe rânduri, cel mai elocvent caz fiind cel din 1862 când Cuza a 
protejat transportul de arme pe Dunăre venit din Rusia şi destinat Serbiei25. 

În aprilie 1867 prinţul Mihail Obrenović a vizitat Bucureştiul, la întoarcerea lui din 
Constantinopol, unde mersese pentru a lua în primire cetăţile turcești din Serbia. Cu 
acea ocazie, ziarul "Românul" din 2 aprilie 1867 nota că "... o mulțime numeroasă de ce- 
tățeni de toate condiţiunile au ieşit înaintea suveranului poporului Serbiei și recepțiunea 
cordială și entuziastă ce i-au făcut a fost o nouă manifestare a simțămintelor de simpatie 
şi de solidaritate ce leagă pe cele două popoare"24. 

În discuţiile dintre cei doi șefi de stat, prinţul Mihail și-a exprimat "pe față părerea că 
România, la fel ca și Serbia, ar avea interesul de a se desface de legăturile de vasalitate 
față de Turcia; spre a ajunge la aceasta cele două ţări ar trebui să încheie o alianță 
strânsă. Prințul Carol recunoaște că şi lui i se pare apăsătoare și înjositoare 
suzeranitatea turcească; pentru ca să se scape însă de jugul umilitor, trebuie să se scape 
mai întâi statele, milităreşte; el [Carol] cel puţin are de gând să întreprindă cu energie 
reorganizarea armatei sale"25. Drept urmare, în vara anului 1867, agentul României de la 
Belgrad, Radu Ionescu a prezentat proiectul unei convenții de colaborare militară. Deşi 
în timpul vizitei prințului Mihail nu a fost iscălit un tratat de alianţă, este cert că această 
vizită a contribuit și mai mult la apropierea punctelor de vedere ale celor două părți, 
trecându-se încă din vara anului 1867 la dezbaterea problemelor privind încheierea 


18 Kraljica Natalija Obrenović, Moje Uspomene, Beograd, 2006, p. 79. 

19 E, Copăcianu, Cumpăna apelor sau Vodă Cuza trece Milcovul, Craiova, 1983. 

20 L. Borş, Doamna Elena Cuza, Craiova, 1992. 

21 Apud Lj. Kaljević, Moje Uspomene, Užice, 2006, p. 35. 

22 N. Ciachir, Istoria popoarelor din sud-estul Europei în epoca modernă (1789-1923), București, 
1987, p. 165. 

23 C.C. Giurescu, Tranzitul armelor sârbești prin România sub Cuza Vodă (1862) în „Romanoslavica”, 
XI, București, 1965, p. 57. 

24 Românul, 2 aprilie 1867. 

25 Apud N. Ciachir, C. Buşe, Cu privire la tratatul de alianță româno-sârb din 1868, în „Revista 
Arhivelor”, nr. 1/1966, p. 194. 

unei alianţe interbalcanice. La început s-a preconizat crearea unei alianţe între România, 
Grecia, Serbia și Muntenegru, dar neputându-se ajunge la un rezultat concret, guvernul 
român a căutat să-şi concentreze toate eforturile în direcția concretizării bunelor relaţii 
cu statul sârb, prin încheierea unui tratat de alianţă. Acesta a fost semnat la Bucureşti la 
20 ianuarie 186826. 

În ceea ce îl priveşte pe Mihail Obrenovi€, acesta nu a avut urmași legali, deși avea un 
fiu nelegitim iar între anii 1853-1865 fusese căsătorit cu o membră a familiei Huniazilor, 
contesa Julia (1831-1919). Cneazul Mihail Obrenović, în urma mai multor decese în 
cadrul marii familii din care provenea, a devenit singurul moştenitor al averii Obrenovic- 
ilor din România. Dar la 29 mai/10 iunie 1868 Mihailo a fost asasinat de un grup de 
complotiști conduși de frații Radovanović la Košutnjak, în parcul de la Topčider din 
împrejurimile Belgradului27. 

În urma morţii cneazului Mihail se deschidea în România unul dintre cele mai mari 
procese de succesiune, datorită lipsei moştenitorilor direcţi ai lui Mihail Obrenović. 
Averea acestuia din România era compusă din 10 moșii răspândite în 6 judeţe. 
Tribunalul din Belgrad a dispus ca averea să revină moștenitorilor celor două surori ale 
defunctului28. Asupra averii a avut pretenţii şi fosta soţie a defunctului, contesa Julia 
Obrenović. Aceasta, prin intermediul procuratorului său în România, avocatul Petre Gră- 
dişteanu a deschis în ianuarie 1869 la Tribunalul Ilfov o acţiune împotriva moștenito- 
rilor fostului ei soţ pe motiv că, după divorţul de Mihail Obrenović din 1865, acesta 
garantase cu moşiile sale din România (şi este menţionată aici îndeosebi cea de la Poiana 
Mare de azi, din județul Dolj) renta ce urma să i-o plătească fostei sale soţii. În plus 
avocatul contesei a invocat și articolul 614 din Codul Civil din România care prevedea că 
soţia al cărei bărbat lasă averea sa unor rude are dreptul la o pătrime din averea 
defunctului soț2?. 

După trei luni în care procesul a avut un larg răsunet în România, la 4 aprilie 1870 
tribunalul Ilfov a dat sentința finală în defavoarea Juliei Obrenović, aceasta fiind obligată 
să plătească şi 500 lei cheltuieli de judecată. Abia în 1873 cei patru moștenitori, printr- 
o altă sentință a Tribunalului Ilfov au hotărât să împartă averea în mod egal. Treptat, 
până la începutul secolului al XX-lea, majoritatea posesiunilor celor patru moștenitori au 
fost cumpărate de proprietari români. La fel s-a întâmplat şi cu celelalte proprietăți 
deținute de alți membri ai familiei Obrenović sau chiar de unii membri ai familiei 
Karađorđević, precum moşia Hârleşti din judeţul Teleorman?!. 

Revenind la Milan Obrenović, în urma asasinării cneazului Mihail, acesta era procla- 
mat principe al Serbiei sub numele de Milan Obrenović IV la vârsta de doar 14 ani, până 
în 1872 aflându-se sub autoritatea unei regențe formată din Milivoje Petrovi€-Blaznavac 
(1824-1873), Jovan Ristić (1831-1899) şi Jovan Gavrilović (1796-1877). Dintre aceştia, 


26], Ionașcu, ș.a., Tratatele internaţionale ale României 1354-1920, Bucureşti, 1975, p. 187. 

27 Guy Gauthier, op.cit., p. 15. 

28 Procesul Principesei Iulia Obrenović, Contesă de Huniady, contra herezilor defunctului Principe al 
Serbiei, Mihail M. Obrenović, în apel, Bucuresci, 1870, p. 3. 

29], D. Dărdală, op.cit., pp. 278 - 279. 

30 Procesul Principesei Iulia Obrenović ..., p. 7. 

31], D. Dărdală, op.cit., pp. 280 - 281. 

Blaznavac a fost adevăratul conducător al Serbiei, el conducând adesea țara asemenea 
unui dictator32. Domnia lui Milan (1868-1889) a fost una zbuciumată atât pe plan intern, 
cât şi pe plan extern, deşi presărată cu numeroase realizări precum obținerea 
independenței în 1878 şi ridicarea țării la rang de regat în 1882. 

În anul 1874 principele Milan a efectuat o călătorie la Constantinopol iar la întoarcere 
a făcut o vizită în România. Cu acel prilej el a fost numit colonel onorific al armatei 
române. Coborând pe Dunăre, Milan a acostat al 14/26 aprilie 1874 la Turnu Severin 
unde era aşteptat de unchiul său dinspre mamă, Lascăr Catargiu, pe atunci prim- 
ministru al României. Milan s-a deplasat apoi pe Dunăre, până la Giurgiu - Ruse, unde a 
fost întâmpinat de Vasile Boerescu, ministrul român al afacerilor străine. De acolo a 
mers cu trenul la Varna, iar apoi pe mare până la Constantinopol35. 

Vizita propriu-zisă în România a avut loc în perioada 5-17 mai 1874, la întoarcerea 
cneazului Serbiei din capitala Imperiului Otoman. Probabil că Milan a dorit să îl felicite 
pe Carol cu ocazia sărbătoririi celei de-a opta aniversări a urcării pe tronul României. De 
astă dată, Carol a mers el însuși la Giurgiu pentru a-l întâmpina pe principele Serbiei. 
Vizita lui Milan găsea familia domnitoare română într-un moment extrem de nefericit, 
cauzat de moartea prințesei Maria, singurul copil al familiei princiare române, în urmă 
cu circa o lună din cauza unei anghine respiratorii. În acest sens, Milan, chiar în seara 
zilei în care a sosit la București, a mers să depună o coroană de flori pe mormântul 
prinţesei. Datorită doliului, Carol nu a putut asista la serbările date în cinstea vizitei 
principelui Milan, dar s-a întâlnit de mai multe ori cu acesta și cu primul-ministru al 
Serbiei, Jovan Marinović’4 (1821-1893). La 9 mai Milan părăsea Bucureștiul pentru a 
petrece câteva zile la țară, la rudele sale din România35. 

Prințul Carol al României vorbeşte despre această vizită într-o scrisoare adresată 
tatălui său. Datorită momentelor grele prin care treceau, Carol și Elisabeta au stat la 
distanţă față de ceremoniile publice care au avut loc în cinstea oaspetelui sârb, pe care l- 
au invitat din când în când la cină sau la un ceai. De fiecare dată când a venit la 
Cotroceni, Milan a adus câte o coroană pe care a depus-o la mormântul Mariei. Carol îl 
descrie ca fiind o persoană plăcută, chipeșă, un excelent vorbitor, dar la care se putea 
observa cu uşurinţă lipsa culturii generale. Se pare că vizita lui Milan la Bucureşti a făcut 
o vie impresie la Constantinopol, pe care îl părăsise însă în grabă36. 


32 Beograd, redigé par B.N. Gavrilović, S. Pandurovi€, R. Parežanin, „Institut Balkanique“, Beograd, 
1940, p. 156. 

33 M. Milin, Relaţii politice româno-sârbe în epoca modernă (secolul al XIX-lea), Bucureşti, 1992, p. 
88. 

34 Născut la Sarajevo dar educat în Serbia și Franţa, Jovan Marinović a ocupat diverse funcţii în 
cabinetele de la Belgrad atât în timpul dinastiei Karađorđević cât şi în vremea Obrenovicilor. Dintre 
funcţiile ocupate se remarcă cele din timpul cneazului Mihailo, când a fost consilierului acestuia pe 
probleme de politică externă și pe care l-a însoţit la Constantinopol în 1867. În anii 1873 - 1874 
Marinović a fost preşedintele consiliului de miniștri și ministru de externe iar din 1878 până în 1889 
a ocupat funcţia de ministru al Serbiei la Paris. Trebuie menţionat și faptul că de numele său se leagă 
adoptarea politicii de neutralitate a Serbiei în timpul Războiului Crimeii (1853 - 1856). 

35 Memoriile Regelui Carol I al României de un martor ocular, vol. II, 1869 - 1875, Bucureşti, 1993, p. 
318. 

3 M. Kremnitz, Reminiscences of the King of Roumania, New York and London, 1899, p. 199. 

Carol a fost plăcut impresionat de cneazul 
Milan. Astfel, domnitorul român consemna că 
acesta avea o înfățișare agreabilă, o 
inteligență nativă, deşi se simțea lipsa instruc- 
ției superioare37. De asemenea, Milan, după 
revenirea la Belgrad vorbea despre clipele 
prețioase trăite la Bucureşti, precum și despre 
amiciția gazdei sale şi de simpatia naţiunii 
române. Această vizită în România a rămas 
pentru cneaz drept una dintre cele mai 
frumoase și mai plăcute amintiri38. 

Însoţitorul lui Milan în perioada acestei 
vizite, primul ministru al Serbiei, Jovan 
Marinović, a rămas şi el plăcut impresionat de 
primirea care le-a fost făcută de autorităţile 
române. “Noi ştim - arăta Marinović - că 
această vizită în România prietenă nu este pe 
placul Turciei, dar în limita drepturilor pe care 
le dau tratatele, am făcut această vizită, chiar 
dacă Porții îi convine acest lucru ori nu. S-au 
făcut diferite comentarii despre această vizită şi nu este rău dacă i-am speriat pe turci cu 
aceasta”39. De altfel, după vizita în țara noastră, J. Marinović îl informa pe omul politic 
muntenegrean, Boja Petrović, că o alianță între Serbia, Muntenegru, România și Grecia 
este un lucru cu totul natural, iar întâlnirea de la București a scos în evidenţă, o dată în 
plus, “simpatia dintre ţările noastre”. La rândul său, Carol consemna în legătură cu 
această vizită în memoriile sale că “s-a întreținut mult cu primul-ministru sârb 
Marinović asupra confederației Balcanice”40. 

În penultima zi a șederii sale în România, la 16 mai 1874, Milan a primit din partea 
principelui Carol comanda Regimentului 6 de infanterie al armatei române. Cu ocazia 
acestei festivități, acesta purta deja uniforma de colonel a armatei române. În această 
atmosferă amicală Carol declara că prin această numire a lui Milan la comanda unui 
regiment românesc „s-a făcut o legătură strânsă între armata română și cea sârbă şi s-a 
pregătit înfrățirea celor două popoare vecine”*t. 

Un alt moment important al acestor relaţii de ordin dinastic dintre România și Serbia 
este reprezentat şi de căsătoria lui Milan Obrenović din octombrie 1875 cu Natalia 
Keşco? (1859-1941). Bunicul acesteia, Petru Cheșcu, Mare Vornic în Moldova pe la 


Carol I, Regele României 
(1866/1881 - 1914)” 


* http://www.carolcafe.ro /despre-carol /despre-carol-13.jpg 

37 N, Iorga, Politica externă a regelui Carol I, Bucureşti, 1916, p. 188. 

38 M. Milin, op.cit., p. 89. 

39 Apud N. Ciachir, România în sud-estul Europei, București, 1968 p. 110. 

40 Ibidem, p. 113. 

41 Memoriile Regelui Carol I al României ..., p. 320. 

42 La majoritatea autorilor, fie ei străini, români sau sârbi numele acesteia apare sub forma 
franțuzită de Kesko, deși numele său a fost adesea ortografiat şi sub forma românească de Cheşcu / 

1800, apoi înalt funcţionar în Basarabia, după anexarea acesteia de către ruși, era 
căsătorit cu Natalia Balş, sora Smarandei, nimeni alta decât mama Mariei Obrenović, 
respectiv mama lui Milan. Petru Cheşcu și Natalia Balş au avut un fiu, pe nume Pavel, 
care a devenit colonel în armata rusă. Acesta s-a căsătorit cu Pulcheria (Profira) Sturdza, 
nepoata domnitorului Ioniță Sandu Sturdza (1761-1842)%5, şi a avut trei fiice++, dintre 
care cea mai mare, Natalia, a devenit soția lui Milan. Natalia avea să devină o figură 
importantă a vieții politice din Serbia, fiind prima regină a acestei țări. Înaintea Nataliei, 
la prinţul Serbiei aspirase și ieșeanca Olga Sturzat6, dar aceasta fusese obligată să 
renunţe la Milan în favoarea Nataliei. 

În Serbia nu s-a vorbit prea mult despre originea română a Nataliei, ea fiind văzută ca 
având o filiațiune rusă, lucru care nu este deloc adevărat dacă ne gândim că ambii 
părinți erau de origine română iar tatăl său, care într-adevăr avusese puternice legături 
cu Rusia, murise pe când Natalia avea doar 6 ani. În plus, mama sa, care era o fire 
bolnăvicioasă, locuise foarte puţin timp în Rusia. Astfel că încă de la o vârstă fragedă 
Natalia fusese îngrijită de bunica și mătușşile sale materne, care la rândul lor proveneau 
din vechi familii de boieri moldoveni. În această privinţă trebuie menţionat faptul că au 
existat perioade, pe când Natalia era regină a Serbiei, în care relațiile sale, sau chiar ale 
lui Milan, cu familia regală română au fost destul de reci. Acest lucru s-a datorat mai ales 
atitudinii ostile ale unor familii boiereşti din Moldova, printre care şi unele rude 
materne atât ale Nataliei, cât şi ale lui Milan, față de regele Carol şi familia sa. Aceste 
persoane, având adesea sprijinul Rusiei, au contestat la început ascensiunea lui Carol la 
tronul României în baza faptului că unii strămoși ai lor ocupaseră în trecut fie tronul 
Moldovei, fie pe cel al Ţării Româneşti. Natalia, însă, a reuşit să își creeze o imagine 
foarte bună la Curtea Regală română, mai ales în ochii regelui Carol și a reginei Elisabeta. 
În acest sens Natalia a avut mai multe întrevederi cu aceștia de-a lungul timpului. 

Întâlnirea dintre Milan şi Natalia a avut loc la Viena în vara anului 1875, unde a avut 
loc şi logodna, și a fost „aranjată” de mama lui Milan şi de rudele lor pe linie maternă 
(bunicile materne ale celor doi, Smaranda şi Natalia, erau surori, fiicele lui George 
Balș)+7. Alte surse afirmă însă că întâlnirea ar fi avut loc la Paris+8. Smărăndiţa, cum îi 


Keşcu. De aici poate și francofilia acesteia, deşi unii autori români (Nicolae Ciachir) o prezintă ca 
fiind rusofilă, probabil având în vedere trecutul familiei sale. În privinţa Nataliei considerăm că 
trebuie menţionat faptul că în secolele XIX - XX, Serbia nu a avut decât trei regine încoronate, dintre 
care două au fost românce, Natalia şi Maria (Mignon) (1900-1961), fiica regelui Ferdinand al 
României şi soţia lui Alexandru I Karađorđević (1888-1934), regele Iugoslaviei. Ambele s-au bucurat 
de întreaga admiraţie a poporului sârb, pe când cea de-a treia, Draga Masin (1861-1903), a fost 
considerată de mulți ca fiind una dintre cele mai negative figuri feminine din istoria Serbiei. 

43 Octav-George Lecca, Familiile boierești române, Bucureşti, 2000, p. 353. 

44 Natalia, căreia familia îi spunea Dudu, era fiica cea mare; cea mijlocie era Maria, zisă Marieta 
(1861-1935), căsătorită cu Grigore Ghica-Brigadier (1847-1913) iar mezina era Ecaterina loana 
(Jeana) zisă Bebe, căsătorită cu Eugen Ghica-Comăneşti (1840-1912), despre care se spune că ar fi 
fost curtată la un moment dat de Gabriele d'Annunzio (1863-1938). Vezi şi Alexandre de La Cerda, 
Nathalie de Serbie, la reine errante, Biarritz, 2000, p. 172. 

45 Generalul R. Rosetti, op.cit., p. 3. 

46 Ch. Sutherland, Fascinanta Martha Bibescu și lumea ei, Bucureşti, 2004, p. 27. 

47 Octav-George Lecca, op.cit., p. 86. 

48 Dnevnik Benjamin Kalaja, 1868-1875, Beograd-Novi Sad, 1976, p. 612. 


Relaţiile româno-sârbe, 1875-1913 | 23 


plăcea Nataliei Keșco să-i spună mătușii sale, a fost cea care i-a dat într-o zi Nataliei o 
fotografie a nepotului său, Milan Obrenović, iar Natalia a roşit toată la vederea 
fotografiei tânărului prinț al Serbiei”. Deși erau veri, Natalia afirmă în memoriile sale că 
era prima oară când auzea de Milan5. 

Natalia spune la un moment dat în memoriile sale că în acea perioadă aștepta un sem- 
nal și de la prinţul Obolenski, un tânăr chipeș care s-a căsătorit apoi și a avut o căsnicie 
minunată. Dacă scrisoarea acestuia ajungea cu două săptămâni mai devreme Natalia urma 
să fie soţia acestuia. Dar, se pare, că s-a împlinit profeția ţigăncii care i-a ghicit la un 
moment dat Nataliei că va deveni regină. După ce s-au întâlnit de două ori la Viena şi o 
dată la Paris51 şi s-au plăcut reciproc, cei doi tineri împreună cu familiile lor au hotărât ca 
nunta să aibă loc în toamnă. De la Viena, Milan a revenit la Belgrad iar Natalia a mers la 
Paris pentru a-și cumpăra toaleta pentru nuntă52. De la Paris Natalia s-a dus la Odessa, o 
parte din drum fiind făcută cu vaporul pe Dunăre. Prin Serbia, de la Belgrad şi până la 
Baziaș, Natalia a fost însoţită de Milan și de câţiva dintre miniştrii săi53. 

Ulterior, la întoarcerea în Serbia, venind dinspre Odessa, Natalia a trecut prin 
România. Astfel, la 6 octombrie 1875 la Prefectura Dolj sosea o telegramă de la Guvern, 
semnată de directorul general G. Lahovary, prin care autorităţile locale erau atenționate 
despre trecerea prin gara Craiova a trenului în care se afla logodnica prințului Milan şi 
care se îndrepta spre Vârciorova. Prefectului i se cerea ca la sosirea trenului în gară 
poliţia să fie prezentă şi la dispoziţia prinţesei. Poliţia trebuia să rămână acolo pe toată 
perioada cât trenul se va afla în gară54. 

Natalia în memoriile sale nu amintește despre călătoria cu trenul. Ea relatează că a 
călătorit împreună cu profesorul Dura Daničić (1825-1882) de la Universitatea din 
Belgrad, care a învăţat-o primele propoziţii în limba sârbă55, mai ales cele ce trebuiau 
rostite în fața deputăţiei ce urma s-o întâmpine la Turnu Severin, dar care i s-a înfățișat 
la Baziaș, unde Natalia s-a îmbarcat pe corabia „Sofia“, trimisă de logodnicul său. 
Ulterior, în ziua de duminică, 5/17 octombrie 1875, la Belgrad a avut loc cununia reli- 
gioasă dintre Milan și Natalia. La această ceremonie România a fost reprezentată de 
generalul Nicolae Lupu, care s-a întors în țară şi cu o afectuoasă scrisoare personală din 
partea cneazului Milan către principele Carol56. În urma căsătoriei Nataliei cu Milan, la 
2/14 august 1876 se năştea Alexandru Obrenović (1876-1903), Sașa, după cum era 
alintat de mama sa, viitor rege al Serbiei. 

Încă de la ceremonia nunţii au apărut neînţelegeri între Milan și mătușile Nataliei, 
dintre care trebuie menționată mai ales prințesa Moruzi. Pentru Natalia postura erau du- 


49 A. de La Cerda, Nathalie de Serbie, la reine errante, Biarritz, 2000, p. 19. 

50 Kraljica Natalija Obrenović, op.cit., p. 58. 

51 A. de La Cerda, op.cit., p. 19. 

52 Kraljica Natalija Obrenović, op.cit., p. 68. 

53 Ibidem, p. 70. 

54 Direcția Județeană Dolj a Arhivelor Naționale, Craiova, fond „Prefectura Dolj” (în continuare se va 
cita DIDAN), dosar 76/1875, f. 3. 

55 Cu toate acestea primele discuţii s-au purtat în limba rusă, deoarece limba sârbă, așa cum avea să 
declare Natalia în memoriile sale, a rămas pentru o vreme o problemă dificilă pentru tânăra 
prințesă. 

56 M. Milin, op.cit, p. 100. 

reroasă: deși situaţia arăta clar că mătușile aveau dreptate, inima o îndemna pe Natalia să 
fie alături de logodnicul său. La fel s-a întâmplat şi cu Maria Catargi, mama lui Milan, care a 
părăsit în grabă Belgradul, nemulțumită de evoluția negativă a caracterului tânărului său 
fiu. Ea își exprima regretul că familia sa îi scrisese Nataliei numai cuvinte de laudă la 
adresa comportamentului lui Milan. Cu toate acestea, Natalia nu a simpatizat-o deloc pe 
soacra sa, considerând-o responsabilă pentru degradarea morală a lui Milan5?7. De 
asemenea, relaţia dintre regele Milan şi mama sa nu a fost una prea apropiată, având în 
vedere că Milan fusese luat încă de la o vârstă fragedă de lângă aceasta. Cu toate acestea, la 
mai bine de 10 ani de la moartea mamei sale Milan încă avea atârnat pe unul dintre pereţii 
salonului pentru fumat un imens portret al Mariei Catargi58. 

În perioada următoare Natalia a păstrat o vie corespondenţă cu prietenii şi cu 
membrii familiei sale, sau chiar ai soţului, din România. În acest sens, remarcăm via co- 
respondenţă cu Elena Catargiu, soția lui Lascăr Catargiu, în cadrul căreia Natalia face 
aluzii la viaţa sa privată, la regele Milan. În fondul familiei Catargi de la Arhivele 
Naţionale ale României există şi o carte de vizită a Nataliei cu un mesaj către Elena, pe 
antetul căreia se pot citi cuvintele „La Princesse de Serbie”5?. 

În timpul războiului din 1877-1878 de un real interes pentru tema acestui subcapitol 
este corespondența principelui Milan al Serbiei cu unchiul său, colonelul Gheorghe 
Catargi60. Acesta a îndeplinit funcția de emisar special al principelui Milan al Serbiei în 
România şi, totodată, pe lângă oficialii ruşi din România. Informaţii inedite despre 
această corespondență avem de la generalul Radu Rosetti, care dispunea de informații 
de primă mână, având în vedere faptul că o mătușă de-a sa, Ana Rosetti, fusese cea de-a 
treia soție a colonelului Catargi6!. Pentru redactarea lucrării sale generalul Rosetti a 
folosit arhiva lui Rene Bogdan din Oneşti, care constă în scrisori în limba franceză 
adresate generalului Catargi atât de către principele, apoi regele, Milan, cât şi de către 
soția acestuia, Natalia. Relaţiile excelente dintre Milan şi Gheorghe Catargi se pot deduce 
şi din tonul cordial și familial al scrisorilor, care de obicei încep cu formulări de genul: 
mon chère George, mon cher Bădiță, mon vieuxe2. Firea impulsivă şi invidioasă a lui 
Milan l-a discreditat în ochii principelui Carol, care a stat mereu departe de planurile și 
intrigile aventuroase ale acestuia. În plus, în scrisorile sale către colonelul Catargi, Milan 
îl numea uneori pe Carol, în derâdere, Zephyrin, aluzie la unul dintre numele de botez 
ale acestuia63. 

În urma contactelor stabilite de colonelul Catargi cu oficialii ruși, în prima jumătate a 
lunii iunie 1877 principele Milan s-a aflat la București, fiind găzduit de unchiul său, 
Lascăr Catargiu. La 16/28 iunie 1877 Milan a plecat la Ploieşti unde s-a întâlnit cu țarul 
Rusiei. Primirea ţarului a fost una rece, despre aceasta vorbind și Carol într-o scrisoare 
adresată tatălui săus+. Regina Natalia, în memoriile sale, pare se infirme ideea lui Carol, 
afirmând că, deşi Milan nu a reuşit să încheie un document scris cu ţarul, el s-a întors 
„destul de satisfăcut” de la Ploieşti5. Probabil că Milan, care era un foarte bun actor, nu îi 
relata soţiei sale toate amănuntele demersurilor sale politice. Prințul Carol nu a fost prea 
încântat de prezenţa lui Milan în România, probabil şi datorită faptului că tocmai în acea 
perioadă România se confrunta cu respingerea de către ruşi a propunerii româneşti de 
cooperare militarăs. 

În timpul acestei vizite în România, prinţul Milan al Serbiei a trecut şi prin Craiova, 
prilej cu care autorităţile locale și-au arătat pe deplin ospitalitatea față de oaspetele sârb. 
Prin telegrama din 12 iunie 1877, guvernul îl însărcina pe prefectul de Dolj, lancu N. 
Titulescu (tatăl marelui diplomat de mai târziu) să ia toate măsurile pentru primirea 
principelui Serbiei ce va intra în ţară pe la Orşova“. La rândul său, prefectul s-a adresat 
notabilităților locale pentru a le obţine sprijinul. Mai întâi i-a cerut Preşedintelui 
Comitetului Permanent Dolj să vină la gară în întâmpinarea prințului Serbiei68. De 
asemenea, o telegramă a fost trimisă primarului oraşului Craiova pe care îl ruga să se 
ocupe de pregătirea mesei de 14 persoane pentru prințul Milan al Serbiei6?. 

După obţinerea independenţei un moment important din istoria celor două state l-a 
constituit ridicarea lor la rangul de regat și recunoaşterea titlului de rege pentru cei doi 
conducători. Primul a fost Carol care obținuse acest titlu încă din 14 martie 1881. La 
doar câteva săptămâni după proclamarea României regat, Ministerul Român de Externe 
a trimis la Belgrad o scrisoare a M.S. regele Carol I către prinţul Serbiei prin care acesta 
era înștiințat despre noua stare de lucru din România”. 

Un an mai târziu, la 22 februarie 1882 Serbia s-a proclamat regat, iar Milan 
Obrenović devenea primul rege al acestei țări. În aceeaşi zi Carol i-a telegrafiat proaspă- 
tului rege pentru a-l felicita iar a doua zi Milan transmitea mulțumirile sale regelui 
României?1. Notificarea oficială a proclamării regatului Serbiei, prin intermediul unei 
scrisori autografe a regelui Milan?2, a fost făcută abia a doua zi de Paști, la 29 martie/10 
aprilie 1882 cu ocazia întâlnirii lui Carol cu noul ministru al Serbiei la București, 

